[image: image1.png]


       
           О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51
www.zlatograd.bg;  e-mail:  ObA-zlatograd@zlatograd.bg
Изх. № ………………………………….

ДО

ОБЩИНСКИ СЪВЕТ

ГР. ЗЛАТОГРАД

ДОКЛАДНА ЗАПИСКА

от Мирослав Митков Янчев – Кмет на Община Златоград

Относно: Удължаване срока на погасяване на главницата по договор за кредит № 1195/02.10.2020 г., сключен между Община Златоград и „Фонд ФЛАГ“ ЕАД  и във връзка с това промяна на Решение № З 143 от 12.08.2020 г., Решение № З 144 от 12.08.2020 г., Решение № З 145 от 12.08.2020 г.  и  Решение № З 146 от 12.08.2020 г., изменени с Решение № З 329 от 25.08.2021 г., Решение № З 557/31.10.2022 г. и Решение № И 7/08.12.2023 г. на Общински съвет Златоград.
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
С решение № З 143 от 12.08.2020 г., Решение № З 144 от 12.08.2020 г., Решение № З 145 от 12.08.2020 г. и Решение № З 146 от 12.08.2020 г., Общински съвет Златоград даде съгласие Община Златоград да кандидатства пред фонд ФЛАГ за осигуряване на финансиране за извършване на допустими възстановими разходи за изпълнението на четири проекта за внедряване на мерки за енергийна ефективност и обновяване на 32 многофамилни жилищни сгради, финансирани по Оперативна програма „Региони в растеж“ (ОПРР) 2014-2020 г. Община Златоград кандидатства и получи одобрение за отпускане на кредит от „Фонд ФЛАГ” ЕАД.
С договор № 1195/02.10.2020 г. „Фонд ФЛАГ” ЕАД предостави кредит на Община Златоград, в размер на 617 000 лв., с източник на погасяване на кредита – от получените средства от подадените окончателни искания за плащане от Управляващия орган на ОППР. 
В резултат на наложени финансови корекции, поради установени и регистрирани нередности по договорите за безвъзмездна помощ, получените средства от окончателните искания за плащане, бяха в размер на 292 496,01 лв., с които е погасен частично поетия дълг.
Към настоящия момент Община Златоград обжалва решенията на ръководителя на Управляващия орган на Оперативна програма „Региони в растеж“ 2014-2020 г. за налагане на финансови корекции по сигналите за нередност, като е завела седем съдебни дела във Върховен административен съд (ВАС),  които бяха спрени временно във връзка с отправено запитване от ВАС до Съда на Европейския съюз (СЕС). След произнасяне на Съда на Европейския съюз, ВАС възобнови разглеждането на делата, като към днешна дата са насрочени заседания за тяхното разглеждане от м.Февруари до м.Април 2024 г.
Поради факта, че Община Златоград не получи пълния размер на средствата по подадените искания за плащане за проектите от Управляващия орган на Оперативна програма „Региони в растеж“ 2014-2020 г. и нямаше окончателно произнасяне на ВАС по подадените жалби във връзка с наложените финансови корекции, в края на м.Ноември 2023 г., внесохме докладна записка, с която поискахме удължаване на срока на кредита с една година - до 25.12.2024 г., поради невъзможност да го погасим със собствени средства. С решение № И 7 от 08.12.2023 г., Общински съвет-Златоград даде съгласие да се удължи срока за погасяване на кредита до 25.03.2024 г.
Във връзка с решение № И 7 от 08.12.2023 г. на Общински съвет - Златоград,  бе сключен анекс с „Фонд ФЛАГ“ ЕАД към договора за кредит, съгласно който остатъка от главницата по кредита, в размер на 324 503,99 лв., следва да бъде погасена в срок до 25.03.2024г.

Предвид това, че Върховния административен съд възобнови разглеждането на жалбите на община Златоград, като насрочи заседания в периода м.Февруари - м.Април  2024 г. и няма да има окончателно произнасяне по делата в срок до 25.03.2024 г., с цел недопускане на просрочие и предвиждайки срок за окончателно произнасяне, предлагам да бъде удължен срока на погасяване на главницата по кредита до 25.12.2024 г.
След окончателното произнасяне от ВАС, Община Златоград ще предприеме необходимите последващи действия за предоговаряне на кредита.
За да бъде удължен срока на погасяване на кредита от страна на „Фонд ФЛАГ“ ЕАД, следва да бъде извършена промяна в Решения № З 143 от 12.08.2020 г., Решение №  З 144 от 12.08.2020 г., Решение № З 145 от 12.08.2020 г. и Решение № З 146 от 12.08.2020 на Общински съвет - Златоград, с които е поет дълга, изменени с Решение № З 329 от 25.08.2021 г., Решение № З 557/31.10.2022 г. и Решение № И 7 от 08.12.2023 г. на Общински съвет - Златоград, в частта срок на погасяване на главницата по договора за кредит.
Във връзка с гореизложеното и при положително становище на Общински съвет Златоград,  предлагам следния проект на 

РЕШЕНИЕ:
На основание чл. 21, ал. 1, т.10 от Закона за местното самоуправление и местната администрация, чл. 3, т. 2, чл. 4, т. 1 и чл.17 от Закона за общинския дълг и чл.5, т. 9 от Правилника за организацията и дейността на Общински съвет Златоград, неговите комисии и взаимодействието му с общинска администрация, Общински съвет Златоград дава съгласие да бъде извършена промяна в Решение № З 143 от 12.08.2020 г., Решение № 3 144 от 12.08.2020 г., Решение № 3 145 от 12.08.2020 г. и Решение № 3 146 от 12.08.2020 г., изменени с Решение № З 329 от 25.08.2021 г., Решение № З 557 от 31.10.2022 г. и Решение № И 7 от 08.12.2023 г.  на Общински съвет - Златоград, в частта срок на погасяване, както следва:
· „Срок на погасяване – до 25.03.2024 г., с възможност за предсрочно погасяване изцяло или на части, без такса за предсрочно погасяване”

            се заменя със

· „Срок на погасяване – до 25.12.2024 г., с възможност за предсрочно погасяване изцяло или на части, без такса за предсрочно погасяване”
С уважение,
МИРОСЛАВ ЯНЧЕВ
Кмет на Община Златоград
Изготвил:

Аделина Юрукова 
Главен експерт „Бюджет и местни приходи”

Съгласувал:

Надя Мангарудова 
Директор на дирекция „ФСД, Б, ЧР и МДТ”[image: image2.png]s

В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 
2

